b'\n_START_ARTICLE_\nTokina\n_START_PARAGRAPH_\nTokina Co., Ltd. je japonsko podjetje, ki izdeluje fotografske objektive in CCTV opremo.\n_START_SECTION_\nZgodovina\n_START_PARAGRAPH_\nTokino je ustanovila skupina in\xc5\xbeenirjev, ki so pred tem zapustili podjetje Nikon. Na za\xc4\x8detku so se v podjetju posvetili izdelovanju visoko kakovostnih zoom objektivov, ki so bili takrat na tr\xc5\xbei\xc5\xa1\xc4\x8du bolj redki. Sprva so objektive izdelovali za proizvajalce fotografskih aparatov, leta 1970 pa so za\xc4\x8deli na tr\xc5\xbei\xc5\xa1\xc4\x8du nastopati pod lastno blagovno znamko_NEWLINE_Tokina je trenutno partner japonskega podjetja Pentax, podru\xc5\xbenice podjetja Hoya Corporation, s katerim je razvilo nekaj objektivov. Ti objektivi so na voljo pod imenom blagovnih znamk Pentax in Schneider Kreuznach D-Xenon ter D-Xenogon, na voljo pa bodo z nastavki Pentax K mount. Pod blagovno znamko Tokina so objektivi na voljo za vse ostale fotografske aparate. Kljub sodelovanju so razvojne ekipe pri na\xc4\x8drtovanju in izdelavi objektivov povsem neodvisne_NEWLINE_Objektivi, ki jih izdelujeta obe ekipi imajo enake le\xc4\x8de in enake karakteristike, razlikujejo pa se po kon\xc4\x8dni obdelavi in razli\xc4\x8dnih ohi\xc5\xa1jih. Objektivi imajo tudi razli\xc4\x8dne notranje re\xc5\xa1itve. Tokina AT-X PRo 12-24mm II ima, na primer, tihi motor\xc4\x8dek za ostrenje, Pentaxova verzija pa uporablja avtofokus s tehnologijo screwdrive autofocus. Tokina AT-X Pro 16-50mm in 50-135mm pa uporabljata tehnologijo screw-drive autofocus in nista odporni na vremenske vplive medtem, ko imajo Pentaxove verzije vgrajeno enako tehnologijo ostrenja, ohi\xc5\xa1ja pa so tudi odporna na vremenske vplive. Posebnost tokininih objektivov je tako imenovana\xc2\xa0\xc2\xbbfukus sklopka\xc2\xab, ki je namenjen preklapljanju med samodejnim in ro\xc4\x8dnim ostrenjem._NEWLINE_Od marca 2009 je Tokina v sodelovanju s podjetjem Pentax izdelalo \xc5\xa1est razli\xc4\x8dnih objektivov, ki se prodajajo pod obema blagovnima znamkama. Ti objektivi so AT-X Pro 12-24mm f/4.0, AT-X Pro 16-50mm f/2.8, AT-X Pro 50-135mm f/2.8, AT-X 10-17mm f/3.5-4.5 fisheye, AT-X Pro 100mm /2.8 macro ter AT-X Pro 35mm f/2.8 macro. Zadnji tokinin objektiv pred za\xc4\x8detkom sodelovanja s Pentaxom je bil 28-70mm f/2.8, ki ga je podjetje izdalo leta 2002. Trenutni objektivi, ki jih Tokina izdeluje v lastni produkciji so 11-16mm f/2.8, 80-400mm f/4.5-5.6, 16.5-135mm f/3.5-5.6 ter 28-80mm f/2.8._NEWLINE_Tokina trenutno (2009) ne izdeluje objektivov za DSLR aparate znamke Sony, \xc4\x8deprav je pred sonyjevim nakupom podjetja Minolta izdelovalo objektive za serijo Minolta Maxxum, ti objektivi pa so kompatibilni z vsemi sonyjevimi DSLR fotografskimi aparati._NEWLINE_Glavni dobavitelj le\xc4\x8d za Tokino je japonsko podjetje Hoya Corporationn.'